Θεόδωρος Βουρλούμης

Ο Θεόδωρος Βουρλούμης  (1851 - 1919) ήταν Έλληνας σταφιδέμπορoς.

Γεννήθηκε στο Κούμανι Ηλείας και ήταν γιος του Αθανασίου Βουρλούμη και της Χρυσάφως Μπαμπαλή. Αδερφός του ήταν ο Παναγής Βουρλούμης. Εγκαταστάθηκε σε νεαρή ηλικία στην Πάτρα και ασχολήθηκε με το εμπόριο σταφίδας.Κώστας Τριανταφύλλου, Ιστορικό λεξικό των Πατρών, Πάτρα 1995, σελ.1256 Με τον Ιωάννη Παππά άνοιξε εμπορικό κατάστημα στο Λονδίνο ιδρύοντας με αυτόν τον τρόπο τον εμπορικό οίκο Βουρλούμη. Διετέλεσε πρόεδρος του Σωματείου των ξένων δημοσιογράφων Λονδίνου και υπήρξε σημαίνον πρόσωπο του Αγγλικού Σίτυ. Εισηγήθηκε την παρακράτηση στη σταφίδα και υπήρξε εκ των εμπνευστών της Προνομιούχου Εταιρείας της σταφίδος "Ενιαίας".

Διέμεινε για πάνω από σαράντα χρόνια στο Λονδίνο. Είχε συγγράψει διάφορα βιβλία περί της σταφίδος, αρθρογραφούσε τακτικά σε ελληνικές και ξένες εφημερίδες και είχε τιμηθεί με τον Χρυσό Σταυρό του Σωτήρος.Σηφάκης Ν., Χατζηιωάννου Ι., Πανελλήνιον Λεύκωμα Eθνικής Eκατονταετηρίδος 1821-1921, σελ. 375

Απεβίωσε στις 13 Οκτωβρίου 1919 στο Λονδίνο και δεν είχε παιδιά.

Πηγές

Κατηγορία:Έλληνες επιχειρηματίες
Κατηγορία:Χρυσός Σταυρός του Τάγματος του Σωτήρος